கேள்வி: வைக்கம் போராட்டம் பற்றி தகவல் சொல்.
பதில்: வைக்கம் போராட்டம் அல்லது வைக்கம் சத்தியாக்கிரகம் (''Vaikom Satyagraha'') என்பது பிரித்தானிய இந்தியாவின் திருவாங்கூர் சமஸ்தானத்தில் உள்ள வைக்கம் ஊரில் இருந்த வைக்கம் சிவன் கோவில் சுற்றியிருந்த தெருக்களை அவர்ண சாதியினர் பயன்படுத்தக்கூடாது என்ற தடையை நீக்க 1924 மார்ச் 30 முதல் 1932 நவம்பர் 23 வரை நடைபெற்ற ஒரு அகிம்சைப் போராட்டமாகும். திருவிதாங்கூர் சமஸ்தானம் அதன் கடுமையான மற்றும் ஒடுக்குமுறை, தீண்டாமை சாதி அமைப்புக்காக அறியப்பட்டது. இந்த இயக்கம் இந்திய தேசிய காங்கிரசு தலைவர்களான டி. கே. மாதவன், கே. கேளப்பன், கே. பி. கேசவ மேனன் ஆகியோரால் வழிநடத்தப்பட்டது. இந்த இயக்கத்தில் பங்கேற்ற மற்ற குறிப்பிடத்தக்க தலைவர்களில் மன்னத்து பத்மநாபன் பிள்ளை, ஜார்ஜ் ஜோசப்,, ஈ. வெ. இராமசாமி, ஆகியோரும் அடங்குவர். மேலும், சமூகத்தின் பலதரப்பட்ட செயற்பாட்டாளர்களும் தீவிர ஆதரவும், பங்கேற்பும் அளித்ததற்காக இந்த இயக்கம் குறிப்பிடத்தக்கதாக அமைந்தது. திருவிதாங்கூர் சமஸ்தானத்தில் உள்ள பெரும்பாலான பெரிய கோயில்களில் நுழையவும், அதைச்சுற்றியுள்ள தெருக்களில் நடக்கவும் தாழ்த்தப்பட்ட சாதியினர் (தீண்டத்தகாதவர்களை) பல ஆண்டுகளாக தடுக்கப்பட்டிருந்தனர். இந்த இயக்கம், ஈழவர் காங்கிரஸ் தலைவரும், நாராயணகுருவின் சீடரான டி. கே. மாதவன் தொடங்கப்பட்டது. இது வைக்கம் சிவன் கோவில் சுற்றியுள்ள தெருக்களில் ஈழவர்கள் மற்றும் 'தீண்டத்தகாதவர்கள்' பயன்படுத்துவதற்கான உரிமைக்காக நடத்தபட்டது. மகாத்மா காந்தியே 1925 மார்ச் மாதம் வைக்கம் பகுதிக்கு வருகை புரிந்தார். திருவிதாங்கூர் அரசாங்கம் இறுதியில் தாழ்த்தப்பட்ட சாதியினர் பயன்படுத்துவதற்காகக் கோயிலுக்கு அருகில் புதிய சாலைகளை அமைத்தது. இருப்பினும், அந்தச் சாலைகள் தாழ்த்தப்பட்ட சாதியினரை வைக்கம் சிவன் கோவில் அருகிலுள்ள பகுதிகளிலிருந்து நன்கு விலக்கி வைப்பதாக இருந்தன. மேலும் கோயில் தாழ்த்தப்பட்ட சாதியினர் நுழைய அனுமதி மறுக்கபட்டே இருந்தது. மகாத்மா காந்தியின் தலையீட்டிற்குப் பிறகு, அரசப் பிரதிநிதி சேது லட்சுமி பாயி ஒரு சமரசம் ஏற்பட்டது. அதன்படி கைது செய்யப்பட்ட அனைவரையும் விடுவித்ததுடன், வைக்கம் மகாதேவர் கோயிலுக்குச் செல்லும் வடக்கு, தெற்கு மற்றும் மேற்குப் பொதுச் சாலைகளை அனைத்து சாதியினருக்கும் திறந்துவிட்டார். கிழக்குச் சாலையைத் திறக்க சேது லட்சுமி மறுத்துவிட்டார். இந்த சமரசத்தை "பெரியார்" ஈ. வெ. ராமசாமி மற்றும் சிலர் விமர்சித்தனர். 1936-இல் கோவில் நுழைவு ஆணை பின்னரே, கிழக்குச் சாலைக்குச் செல்வதற்கும் கோயிலுக்குள் நுழைவதற்கும் தாழ்த்தப்பட்ட சாதியினருக்கு அனுமதி வழங்கப்பட்டது. வைக்கம் சத்தியாகிரகம் வன்முறையற்ற பொதுப் போராட்ட முறையை கேரளத்திற்கு குறிப்பிடத்தக்க வகையில் கொண்டு வந்தது.
கேள்வி: வைக்கம் போராட்டம் - பின்னணி பற்றி விளக்கவும்.
பதில்: File:EVR Statue, Vaikom.JPG நகரில் தந்தை பெரியார் சிலை]] ஈழவர் தலைவரான டி. கே. மாதவன், 1917 திசம்பரில் தேசாபிமானி நாளிதழில் எழுதிய தலையங்கத்தில் தாழ்த்தப்பட்ட சாதியினர் கோயில் நுழைவு குறித்த கேள்வியை முதன்முதலில் எழுப்பினார். 1917 மற்றும் 1920-க்கு இடையில் ஸ்ரீ நாராயண தர்ம பரிபாலன யோகம் அமைப்பு மற்றும் திருவிதாங்கூர் சட்டமன்றக் கூட்டங்களில் தாழ்த்தப்பட்ட சாதியினர் ஆலயப் பிரவேசம் குறித்து விவாதிக்கப்பட்டு தீர்மானங்கள் கொண்டுவரப்பட்டன. 1919-இல், சுமார் 5,000 ஈழவர்கள் அடங்கிய ஒரு பேரவை, திருவிதாங்கூர் அரசாங்கத்தால் நிர்வகிக்கப்படும் அனைத்து இந்து கோவில்களிலும் நுழைவதற்கான உரிமையைக் கோரியது. 1920 நவம்பர் , டி. கே. மாதவன் வைக்கம் கோயிலுக்கு அருகிலுள்ள ஒரு சாலையில் தாழ்த்தபட்டவர்கள் நுழைய கட்டுப்பாட்டு விதிக்கும் அறிவிப்புப் பலகைகளைத் தாண்டிச் சென்றார். பின்னர், அவர் தனது இந்த எதிர்ப்பு நடவடிக்கையை மாவட்ட நீதிபதிக்கு பகிரங்கமாக அறிவித்தார். திருவிதாங்கூரில் மாதவன் நடத்திய கோயில் நுழைவு தொடர்பான கூட்டங்கள், உயர் சாதி இந்துக்களிடமிருந்து எதிர் போராட்டங்களைத் தூண்டிவிட்டன. டி. கே. மாதவன், கேரளத்தில் வாழும் ஈழவர் மக்களின் அவல நிலையை மகாத்மா காந்திக்குத் தெரிவிப்பதற்காக, 1921 செப்டம்பரில் திருநெல்வேலியில் அவரைச் சந்தித்தார். துவக்கத்தில் கேரளத்தில் அந்தச் சமூகத்தினரின் நிலை குறித்து அறியாதவராக இருந்தபோதிலும், காந்தி அந்த இயக்கத்திற்குத் தனது ஆதரவை வழங்கினார் ("நீங்கள் கோயில்களுக்குள் நுழைய வேண்டும், சட்டம் குறுக்கிட்டால் சிறை செல்லவும் தயாராக இருக்க வேண்டும்"). 1923-ஆம் ஆண்டு காக்கிநாடாவில் நடைபெற்ற இந்திய தேசிய காங்கிரசு மாநாட்டில், 'தீண்டாமையை ஒழிப்பதற்காக' கட்சி செயல்படும் என்ற தீர்மானம் நிறைவேற்றப்பட்டது. இந்தத் தீர்மானத்தை டி. கே. மாதவன் முன்மொழிந்தார். 'கோயில் நுழைவு என்பது அனைத்து இந்துக்களின் பிறப்புரிமை' என்றும் அந்தத் தீர்மானம் குறிப்பிட்டது. 1924 சனவரியில், காங்கிரஸ் தலைவர் கே. கேளப்பன், கேரள பிரதேச காங்கிரஸ் கமிட்டிக்குள் ஒரு 'தீண்டாமை ஒழிப்பு குழுவை' கூட்டினார். பின்னர், கேளப்பன் மலபார் மாவட்டம் சேர்ந்த காங்கிரஸ் தலைவர்கள் குழுவினருடன் தெற்கு கேரளம் முழுவதும் சுற்றுப்பயணம் மேற்கொண்டார். மாதவனும் இந்த சத்தியாகிரகம் தேவையான நிதியுதவி, காங்கிரசின் ஆதரவு மற்றும் அகில இந்திய அளவிலான கவனத்தைப் பெறுவதில் வெற்றி பெற்றார். ஸ்ரீ நாராயண தர்ம பரிபாலன யோகமும் இந்த போராட்டத்திற்குத் தனது ஒப்புதலைத் தெரிவித்தது.
கேள்வி: வைக்கம் போராட்டம் - முடிவு என்பது என்ன?
பதில்: File:Gandhi_in_Cochin_(during_Vaikom_Satyagraha).jpg (வைக்கம் சத்தியாகிரகத்தின் போது)]] போராட்ட ஏற்பாட்டாளர்களுக்கு தந்திச் செய்திகளை அனுப்பிய மகாத்மா காந்தி, 2025 மார்ச்சில் தானே வைக்கம் சென்றார். காந்தி போராட்டக்காரர்கள், நம்பூதிரி பிராமணர்கள், நாராயண குரு, திருவிதாங்கூர் அரசி ஆகிய அனைத்துத் தரப்பினருடனும் பேச்சுவார்த்தை நடத்தினார்.Mahadev Desai, ''The Epic of Travancore'' (Ahmedabad: Navajivan Karyalaya, 1937), pp. 17–21. போராட்டக்காரர்கள் தடை செய்யப்பட்ட தெருகளில் நுழைய மாட்டார்கள் என்ற புரிதலின் பேரில், பின்னர் காவல்துறை பாதுகாப்பு திரும்பப பெறப்பட்டது. வைக்கம் சத்தியாகிரகம் சமரசத்துடன் முடிவடைந்தது. அதன்படி வைக்கம் கோயிலைச் சுற்றி மூன்று பக்கங்களில் புதிதாக அமைக்கப்பட்ட தெருக்களில் தாழ்த்தப்பட்ட சாதி இந்துக்கள் நுழைவதற்கு அனுமதி அளிக்கபட்டது. ஆனால் கோயிலில் நுழைய தாழ்த்தப்பட்ட சாதியினருக்கு அனுமதி கொடுக்கபடவில்லை (நவம்பர் 1925).M.S.A. Rao, Social Movements and Social Transformation: A Study of Two Backward Classes Movements in India (first published in 1979: reprint New Delhi: Manohar, 1987), p. 66. இந்த புதிய தெருக்கள் தாழ்த்தப்பட்ட சாதியினரை வைக்கம் கோயிலிலிருந்து வேண்டிய அளவு தள்ளி வைத்தன. வைக்கம் சத்தியாகிரகம் ஈழவத் தலைவர் நாராயணகுருவுக்கு திருப்தி அளிக்காமல் ஏமாற்றத்தை அளித்தது. சத்தியாகிரகப் போராட்டக்காரர்கள் 'தடை செய்யப்பட்ட தெருக்களில் நடப்பது மட்டுமல்லாமல், கோவிலுக்குள்ளும் நுழைய வேண்டும்' என்று குரு விரும்பினார். நாராயண குரு ஸ்ரீ நாராயண தர்ம பரிபாலன யோகம் அமைப்பின் நடவடிக்கைகளிலிருந்து தன்னைத் விலக்கிக் கொண்டார்' என்று பரவலாகப் பேசப்பட்டது. அவர் ஒரு ஈழவப் பத்திரிக்கையாளரிடம் குரு கூறினார்:
கேள்வி: வைக்கம் போராட்டம் - வைக்கம் போராட்டத்தில் பங்கு பெற்ற தலைவர்கள் பற்றி நீங்கள் என்ன அறிந்துள்ளீர்கள்?
பதில்: ஸ்ரீ நாராயணகுருவின் ஸ்ரீ நாராயணகுரு தர்ம பரிபாலன சபையின் அமைப்புச் செயலாளரும், காங்கிரசு பேரியக்கத்தின் கேரள மாநிலத் தலைவர்களில் ஒருவருமான டி. கே. மாதவன் தலைமையில் நடைபெற்ற வைக்கம் போராட்டத்தில் பெருந்தலைவர்கள் பலர் பங்கு பெற்றுள்ளனர். அவர்களில் கீழ்காணும் சிலர் முக்கியமானவர்கள். * மகாத்மா காந்தி * ஈ. வெ. இராமசாமி * சக்ரவர்த்தி இராசகோபாலாச்சாரி * வினோபா பாவே
கேள்வி: வைக்கம் போராட்டம் - உசாத்துணை பற்றி விளக்கவும்.
பதில்: * பேராசிரியர் டாக்டர். அம்பேத்கார் பிரியன் எழுதிய “ஸ்ரீ நாராயணகுரு வாழ்க்கை வரலாறு” நூலின் பக்கங்கள் 101 - 110. * பழ. அதியமான் எழுதிய வைக்கம் போராட்டம் பகுப்பு:இந்திய வரலாறு பகுப்பு:சாதியத்துக்கு எதிரான போராட்டங்கள் பகுப்பு:இந்து சமய அமைப்புகள் பகுப்பு:கேரள வரலாறு பகுப்பு:பெரியார் ஈ. வெ. இராமசாமி